จับตา “ศาลรัฐธรรมนูญ” พิจารณาคำร้องร่าง พ.ร.บ.งบฯปี 63 พรุ่งนี้!
จับตา "ศาลรัฐธรรมนูญ" เตรียมพิจารณารับคำร้องร่าง พ.ร.บ.งบฯปี 63 ไว้วินิจฉัยหรือไม่ วันพรุ่งนี้! 
จับตา "ศาลรัฐธรรมนูญ" เตรียมพิจารณารับคำร้องร่าง พ.ร.บ.งบฯปี 63 ไว้วินิจฉัยหรือไม่ วันพรุ่งนี้!
28 ม.ค. 2563

ผู้สื่อข่าวรายงานข่าวจากศาลรัฐธรรมนูญว่า การประชุมตุลาการศาลรัฐธรรมนูญในวันพรุ่งนี้ (29 ม.ค.) จะมีการพิจารณาเรื่องที่ประธานสภาผู้แทนราษฎร ส่งเรื่องให้วินิจฉัยเกี่ยวกับความชอบด้วยรัฐธรรมนูญของร่าง พ.ร.บ.งบประมาณรายจ่ายประจำปีงบประมาณ พ.ศ.2563 ตามที่ ส.ส.ฝ่ายค้านและรัฐบาลเข้าชื่อนำเสนอมา หลังเกิดกรณี ส.ส.เสียบบัตรลงคะแนนแทนกันในการพิจารณาร่าง พ.ร.บ.งบประมาณฯ ดังกล่าว เพื่อมีคำสั่งว่าจะรับคำร้องไว้พิจารณาหรือไม่
ทั้งนี้ นายชวน หลีกภัย ประธานสภาผู้แทนราษฎร ได้ลงนามในหนังสือส่งเรื่องดังกล่าวให้ศาลธรรมนูญเมื่อวันที่ 24 ม.ค.ที่ผ่านมา
ด้าน นายสมศักดิ์ เทพสุทิน รมว.ยุติธรรม กล่าวว่า ในวันพรุ่งนี้ขอให้ติดตามศาลรัฐธรรมนูญพิจารณาข้อซักถามจากวิปรัฐบาลเกี่ยวกับการลงคะแนนเสียงที่มี ส.ส.เสียบบัตรแทนกันว่าจะให้ร่าง พ.ร.บ.งบประมาณฯ ต้องตกไปหรือไม่